TA 20
Efe Nukunu Evelia Esime Wòle Kana
MARKO 1:14, 15 LUKA 4:14, 15 YOHANES 4:43-54
YESU LE GBEƑÃ ÐEM BE “MAWU FIAÐUƑE LA GOGO”
EDA GBE LE ŊUTSUVI AÐE SI LE DIDIƑE LA ŊU
Esi Yesu nɔ Samaria ŋkeke eve aɖewo megbe la, eyi wo de nutowo me. Ewɔ gbefãɖeɖedɔ gã aɖe le Yudea, gake menye ɖe wòle tɔtrɔm yina Galilea be yeagbɔ ɖe eme o. Ke boŋ edze subɔsubɔdɔ si lolo wu kura la gɔme le nuto sia si me wòtsi le la me. Anye be menɔ mɔ kpɔm be woaxɔ ye nyuie le afi ma o, elabena abe ale si Yesu gblɔe ene la, “womedea bubu nyagblɔɖila aɖeke ŋu le wo de o.” (Yohanes 4:44) Le esi tefe be efe nusrɔ̃lawo nanɔ eŋu la, wotrɔ yi wofe afewo me le wofe fomeawo kple wofe dɔwɔɖui siwo wogblẽ ɖi la gbɔ.
Gbedeasi kae Yesu te gbefãɖeɖee? Eyae nye be: “Mawu Fiaɖufe la gogo. Mitrɔ dzi me, eye mixɔ nya nyui la dzi se.” (Marko 1:15) Aleke amewo wɔ nui? Le nyatefe me la, Galileatɔ geɖe xɔ Yesu nyuie eye wode bubu eŋu. Menye efe gbedeasia ta koe o. Galileatɔ aɖewo va Ŋutitotoŋkekenyuia ɖufe le Yerusalem ɣleti aɖewoe nye ema va yi eye wokpɔ nukunu siwo Yesu wɔ.—Yohanes 2:23.
Afi kae Yesu dze subɔsubɔdɔ gã si wòwɔ le Galilea la gɔme tsoe? Anɔ eme be Kana, afi si wòtrɔ tsi wòzu wain le le srɔ̃ɖeŋkekenyui aɖe ɖufe va yi lae. Le efe vava evelia sia me la, Yesu se nu tso ɖevi aɖe si dze dɔ vevie ɖo kudo nu la ŋu. Fia Herodes Antipa ŋu me aɖe fe vie, eye fia siae na wotso ta le Yohanes Amenyrɔɖetsimelaa nu emegbe. Fiaŋume sia se be Yesu tso Yudea va Kana. Eya ta ŋutsua zɔ mɔ tso efe me le Kapernaum va Yesu di ge le Kana. Ŋutsu sia si lé blanui la ɖe kuku na Yesu vevie be: “Afetɔ, va, hafi vinye la naku!”—Yohanes 4:49.
Nya si Yesu gblɔ tsɔ ɖo eŋu na ŋutsua anya wɔ moyaa nɛ ŋutɔ. Egblɔ be: “Heyi, viwò la le agbe.” (Yohanes 4:50) Herodes ŋu me la xɔ Yesu dzi se eye wòtrɔ ɖo ta afe. Esi wòyina la, edo go efe kluvi siwo le du dzi be yewoava gblɔ nya nyui aɖe nɛ. Ɛ̃, wogblɔ nɛ be via le agbe eye wòle lãmesẽ me! Esi wòdi be yeakpɔ kpeɖodzi le nu si na ɖevia haya ŋu la, ebia wo be: ‘Gafofo ka mee wòhaya?’
Woɖo eŋu be: “Asrã la dzo le edzi etsɔ le gafofo adrelia dzi.”—Yohanes 4:52.
Fiaŋume la kpɔe be ɣemaɣi tututue Yesu gblɔ be, “Viwò la le agbe.” Le ema megbe la, ŋutsu kesinɔtɔ sia si si kluviwo le la kple efemetɔwo katã va zu Kristo fe nusrɔ̃lawo.
Eya ta Kana nye afi si Yesu wɔ nukunuwo le zi eve. Etrɔ tsi wòzu wain eye emegbe eda gbe le ŋutsuvi si le didife tso egbɔ anɔ kilometa 26 la ŋu. Menye nukunu siawo koe wòwɔ ya o. Gake nukunu sia wɔ akpa vevi aɖe, elabena ena efe tɔtrɔ gbɔ va Galilea ɖe dzesi. Edze fãa be enye nyagblɔɖila si tso Mawu gbɔ, gake bubu kae ‘woade nyagblɔɖila sia ŋu le wo de’?
Esia adze kɔtɛ ne Yesu va ɖo wo de Nazaret. Nu kae le elalam le afi ma?
kea_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn